Vunyingi bya vanhu lava va hanyaka laha emisaveni, va rhandza mali. Ku hava loyi a nga rhandziki mali. Loko ri xile ku yiwa hansi na Ie henhla ku karhi ku laviwa yona mali. Van'wana na navusiku a va etleli loko va ehleketa mali. Kambe ku na tindlela to tala to endla mali. Ndlela yo sungula yo endla mali i ku yi tirhela. Van'wana a va swi lavi ku tirha, vo vutlelavan'wana leswi va ngaswi tirhela. Van'wana mali va yi kuma hi ku tlanga michini, tihanci, lothari no tlanga madayizi. Hambiswiritano, tindlela to endla mali ti tele. Loko ho sungula ku ti hlaya, hi nga kala hi peleriwa na hi dyambu. "Ana wena mhaka leyi yi nge ku tsoni vurhongo," ku hahlula Machovhani Mabasa. A ku nga ri na nkarhi wo rhendzelekana. "Mavonele ya wena eka mhaka leyi ya ndzi hlamarisa. Hinkwerhu emisaveni leyi hi pfa hi tikuma hi ri endzeni ka byatso lebyi fambaka swinene, hi ku rhula. Lowu i nkarhi lowu wena u nga eka wona sweswi ndzi vulavulaka. Vanhu hinwerhu hi pfa hi tikeriwa. Byatso bya hina bya biwa hi timheho, byi xungeta no hi chela elwandle hi yimberiwa kona. Minkarhi yoleyo hi navela ku pfuniwa hi van'wana. Ku hava munhu na un'we loyi a kotaka ku tiendlela hinkwaswo leswi nga n'wi pfunaka no n'wi ponisa. Munhu u pfa a seketeriwa hi van'wana. Namuntlha" ivi a kanganyisiwa hi ku cema ka thelefoni yakwe ya selula. A yi humesa exikhwameni xa baji. "U ta ndzi rivalela," a kongomisa marito yaolawo eka Sambo. "I nhlekanhi, i Mabasa loyi," ku vulavulela Machovhani eka thelefoni yakwe.